جل شکتی وزارت
جموں و کشمیر 100 دن میں ہر اسکول اور آنگن واڑی سینٹر میں پائپ کے ذریعے پینے کے پانی کی سپلائی کو یقینی بنانے کے وزیر اعظم نریندر مودی کے ویژن کو پورا کرنے کے لئے تیار
جل شکتی کی وزارت نے جموں و کشمیر میں جل جیون مشن کے نفاذ میں پیش رفت کا جائزہ لیا ؛ مرکز کے زیر انتظام علاقہ 24-2023 ء کے قومی ہدف سے کافی پہلے دسمبر ، 2022ء تک سبھی کا احاطہ کرنے کا منصوبہ بنا رہا ہے
نئی لّی ، 24 اکتوبر /
بچے ہر ملک کا مستقبل ہوتے ہیں اور پینے کا صاف پانی اور صفائی ستھرائی ، اُن کے فروغ اور جامع ترقی کے لئے ضروری ہے ۔ جل شکتی کی وزارت نے 2 اکتوبر ، 2020 ء کو وزیر اعظم جناب نریندر مودی کے ویژن اور اُن کی ہدایت کے تحت پورے ملک کے اسکولوں اور آنگن واڑی مرکزوں میں پینے کے صاف پانی کی سپلائی کو یقینی بنانے کی خاطر 100 دن کی مہم کا آغاز کیا ہے ۔ مرکز کے زیر انتظام علاقہ جموں و کشمیر ان تمام اداروں میں مہم کی مدت کے اندر پینے کا صاف پانی فراہم کرکے وزیر اعظم کے ویژن کو پورا کرنے کا منصوبہ رکھتا ہے تاکہ اسکول دوبارہ کھلنے پر بچوں کو پینے ، ہاتھ دھونے اور بیت الخلاء میں استعمال کے لئے پائپ کے ذریعے صاف پانی حاصل ہو سکے ۔
ریاستوں / مرکز کے زیر انتظام علاقوں میں جل جیون مشن  کے نفاذ کی پیش رفت کا جائزہ لینے کے لئے تمام ریاستوں اور مرکز کے زیر انتظام علاقوں کا سال کے بیچ میں جل شکتی کی وزارت کی قومی جل جیون مشن ٹیم نے ویڈیو کانفرنسنگ کے ذریعے جائزہ لیا ، جس میں ریاستیں / مرکز کے زیر انتظام علاقے دیہی گھروں میں نل کے پانی کے کنکشن اور ادارہ جاتی نظام قائم کرنے اور سبھی کا احاطہ کرنے کے بارے میں موجودہ صورت حال کو پیش کیا ۔ جموں و کشمیر نے مرکز کے زیر انتظام علاقے میں جے جے ایم کے نفاذ میں پیش رفت کے بارے میں آج اپنی رپورٹ پیش کی ۔
مرکز کے زیر انتظام علاقہ جموں و کشمیر میں 18.17 لاکھ مکان ہیں ، جن میں 8.38 لاکھ  میں پہلے ہی نل کے پانی کا کنکشن فراہم کیا جا چکا ہے ۔ مرکز کے زیر انتظام علاقہ کو ، اِس مالی سال کے لئے جے ایم ایم کے تحت مرکز کے حصے کے طور پر 681.77 کروڑ روپئے مختص کئے گئے ہیں ۔ مرکز کے زیر انتظام علاقہ مالی اور کام کی بنیاد پر مزید رقم مختص کئے جانے کا اہل ہے ۔ مرکز کے زیر انتظام علاقہ24-2023 ء کے قومی ہدف سے کافی پہلے دسمبر، 2022 ء تک صد فی صد گھروں کا احاطہ کرنے کا منصوبہ رکھتا ہے ۔ ایسا کرکے جموں و کشمیر تمام دیہی گھروں میں نل کے ذریعے پانی کا کنکشن فراہم کرنے کا ہدف پورا کرنے کی ایک مثال قائم کرے گا ۔
جموں و کشمیر نے 4038 گاؤوں کے لئے ولیج ایکشن پلان  کو قطعی شکل دے دی ہے ۔ وی اے پی میں استحکام کی سورس ، پانی کی سپلائی ، گندے پانی کا بندوبست ، اسے چلانے اور دیکھ ریکھ جیسی چیزیں شامل ہیں ۔ یہ منصوبہ بندی سب سے نچلی سطح تک یعنی گاؤں / گرام پنچایت تک کی گئی ہے تاکہ سورس کے استحکام واٹر ہارویسٹنگ ، پانی کا ری چارج ، گندے پانی کی صفائی اور گندے پانی کا بندوبست وغیرہ کو مستحکم طریقے سے انجام دیا جا سکے ۔ اس کام کو ایم جی نریگا ، 15 ویں مالی کمیشن کی گرانٹ برائے پی آر آئی ، ایس بی ایم  ، سی ایس آر فنڈ ، لوکل ایریا ڈیولپمنٹ فنڈ وغیرہ کو منصفانہ طور پر استعمال کیا جا سکے گا ۔
گاؤں کی سطح پر پانی اور صفائی ستھرائی کی کمیٹی کی تشکیل پر زور دیا گیا ہے تاکہ مقامی گاؤں کی برادری / گرام پنچایت یا اس کی ذیلی کمیٹی کو گاؤوں میں پانی کی سپلائی کے بندوبست اور دیکھ بھال کے نفاذ اور منصوبہ بندی میں شامل کیا جا سکے تاکہ پانی کی سپلائی کےنظام کو طویل مدت تک برقرار رکھا جا سکے اور دیہی علاقوں میں پینے کے پانی کی کفالت کی جا سکے ۔ مرکز کے زیر انتظام علاقے سے گرام پنچایت کے کارکنوں کو تربیت دے کر ، اُن کی صلاحیت سازی کے لئے کہا گیا ہے اور ان کے ساتھ دیگر فریقوں کی صلاحیت سازی اور تربیت پر توجہ مرکوز کی جائے گی تاکہ گاؤں کی سطح پر تربیت یافتہ انسانی وسائل حاصل ہو سکے ، جو پانی کی سپلائی کے نظام میں ٹوٹ پھوٹ کی دیکھ بھال کرنے اور اس نظام کو نافذ کرنے میں بہت مدد گار ہوں گے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 6677
(Visitor Counter : 106